Karibų piratai: Salazaro kerštas
Karibų piratai: Salazaro kerštas (angl. Pirates of the Caribbean: Salazar's Revenge, anglakalbėse šalyse dar vadinamas Pirates of the Caribbean: Dead Men Tell No Tales) – 2017 m. JAV fantastinis nuotykių filmas. Filmą režisavo Joachim Rønning ir Espen Sandberg, scenarijų parašė Jeff Nathanson ir Terry Rossio, o prodiusavo Jerry Bruckheimer. Jame Johnny Depp vaidina kapitoną Džeką Sperou kartu su Javier Bardem, Geoffrey Rush, Brenton Thwaites, Kaya Scodelario ir Kevin McNally. Tai penktoji „Karibų piratų“ filmų serijos dalis. Filme kapitoną Džeką Sperou persekioja senas varžovas kapitonas Salazaras ir mirtinų vaiduoklių, pabėgusių iš Velnio trikampio, įgula. Jie pasiryžę nužudyti visus jūroje esančius piratus... ypač Džeką. Filmas sulaukė neigiamų kritikų vertinimų ir visame pasaulyje uždirbo 795 mln. dolerių, o jo gamybos biudžetas siekė 230–320 mln. dolerių.